Διεθνές αεροδρόμιο του Μπαχρέιν - Βικιπαίδεια

# Διεθνές αεροδρόμιο του Μπαχρέιν

### Από τη Βικιπαίδεια, την ελεύθερη εγκυκλοπαίδεια

Αυτό το άρθρο χρειάζεται επιμέλεια ώστε να ανταποκρίνεται σε υψηλότερες προδιαγραφές συντακτικής ποιότητας ή μορφοποίησης.
Σημείωση: Πολλές φορές τα κείμενα στα οποία βρίσκεται αυτό το πρότυπο, παραβιάζουν πνευματικά δικαιώματα.
Κάντε ένα σχετικό έλεγχο πριν ξεκινήσετε την επιμέλεια, αφού είναι πιθανό να διαγραφεί.
Μετά την επιμέλεια του άρθρου, είστε ελεύθεροι να διαγράψετε αυτή την επισήμανση. Για περαιτέρω βοήθεια, δείτε το άρθρο Πώς να επεξεργαστείτε μια σελίδα.

Το Διεθνές Αεροδρόμιο του Βασιλείου του Μπαχρέϊν βρίσκεται στο κέντρο της εμπορικής αεροπορικής κίνησης στην περιοχή του Κόλπου. Μεγάλος αριθμός διεθνών αεροπορικών εταιρειών, συμπεριλαμβανομένων και εμπορευματικής και μόνον φύσης εταιρειών, έχουν διαλέξει το Μπαχρέϊν σαν το κέντρο των πτήσεών τους στην περιοχή της Μέσης Ανατολής.

Η ετήσια κίνηση στο BIA (Bahrain International Airport) είναι πάνω από 4.2 εκατομμύρια επιβατών τον χρόνο. Η εβδομαδιαία κίνηση 12 εταιρειών με βάση την Μέση Ανατολή, με προεξέχουσα εταιρεία την Gulf Air, είναι πάνω από 300 πτήσεις σε πάνω από 50 προορισμούς μέσα στον Κόλπο και την ευρύτερη περιοχή της Μέσης Ανατολής, συμπεριλαμβανομένης και της Β. Αφρικής. Η πρώτη προγραμματισμένη εμπορική πτήση έφτασε στο ΒΙΑ τον Οκτώβριο του 1932, από το Λονδίνο καθ’ οδό προς το Δελχί με ένα αεροπλάνο ονόματι HANDLEY PAGE " HANNIBAL". Η πτήση αυτή κράτησε αρκετές ημέρες, για τους 24 επιβάτες, αφού η ταχύτητα του αεροπλάνου ήταν γύρω στα 100 mph (160 k/h περίπου). Νωρίτερα η Imperial Airways, η οποία έγινε αργότερα η BOAC και τέλος η British Airways, έκανε διάφορες πτήσεις στην περιοχή. Η πρώτη καταγεγραμμένη πτήση έγινε τον Αύγουστο του 1927, από την Βαγδάτη στο Μπαχρέϊν. Ακόμα και γι’ αυτήν την μικρής απόστασης πτήση, χρειάστηκε μια διανυκτέρευση στην Μπάσρα. Η πτήση έγινε με ένα αεροπλάνο τύπου De Havilland. Έτσι καθιερώθηκε το ΒΙΑ σαν το πρώτο Διεθνές Αεροδρόμιο του Κόλπου. Το Handley Page HP 42 έγινε το καθιερωμένο αεροπλάνο μεγάλων αποστάσεων για την Imperial Airways και χρησιμοποιείτο για τις πτήσεις Μ. Βρετανίας και Ινδίας με στάση στο ΒΙΑ. Το 1937 ξεκίνησε η χρήση των υδροπλάνων και έγινε το συνηθισμένο μέσο μεταφοράς στην περιοχή μέχρι τα πρώτα χρόνια της δεκαετίας των ’50. Τότε η BOAC άρχισε πτήσεις εβδομαδιαίες προς Καράτσι, Σιγκαπούρη, Χονγκ Κονγκ αλλά και τρις εβδομαδιαία στο Σύδνεϋ. Το 1950 η BOAC άρχισε τις πτήσεις με τα τετρακινητήρια αεροπλάνα τύπου Argonauts με χωρητικότητα 60 επιβατών. Η χρονιά αυτή ήταν πολύ σημαντική, μια και δημιουργήθηκε η πρώτη τοπική αεροπορική εταιρεία η Gulf Aviation Company, η οποία μετονομάστηκε αργότερα σε Gulf Air, όπως ονομάζεται και μέχρι σήμερα. Η εταιρεία ξεκίνησε την λειτουργία της με ένα μεταχειρισμένο αεροπλάνο τύπου Anson Mark II, με πτήσεις προς το Νταχράν. Σε δύο χρόνια αγοράστηκαν 4 De Havilland και 4 DC-3 αυξάνοντας δραστικά τις πτήσεις της στον Κόλπο. Έτσι το Διεθνές αεροδρόμιο άρχισε να προσελκύει και άλλες αεροπορικές εταιρείες, όπως οι Middle East Airlines, Air India, Air Ceylon and Iran Airways – όλες χρησιμοποιούσαν κατά το πλείστον Dakota, δηλαδή τα DC-3. Το 1954, το ΒΙΑ εδραιώθηκε με την δημιουργία του νέου FIR (Flight Information Region), δηλαδή την δημιουργία κέντρου ελέγχου περιοχής, περιλαμβάνουσα το μεγαλύτερο μέρος του Κόλπου. Έτσι εγκαταστάθηκαν νέα συστήματα επικοινωνίας και ναυτιλίας στην περιοχή. Σύντομα άρχισαν οι αφίξεις των αεριωθούμενων αεροσκαφών (Jet) τύπου Κομήτη (Comet) και Boeing B707. Αυτό μείωσε τις στάσεις των δρομολογίων μεγάλων αποστάσεων και έτσι καθιέρωσε και πάλι το εν λόγω αεροδρόμιο σαν το μεγαλύτερο σε χρήση στην περιοχή σαν ενδιάμεσος σταθμός σε πτήσεις μεγάλων αποστάσεων, μεταξύ Ευρώπης και Άπω Ανατολής . Το 1961 δημιουργήθηκε ένας καινούργιος αεροσταθμός, ώστε να μπορεί να αντεπεξέλθει στις νέες ανάγκες του αεροδρομίου. Αυτή η δεκαετία ήταν και για έναν άλλο λόγο σημαντική, μια και ξεκίνησε η χρήση του Β747 της Boeing (jumbo jet) με χωρητικότητα 400 επιβατών. Αυτό παρακίνησε στην επέκταση και πάλι του αεροδρομίου και έτσι τον Δεκέμβριο του 1971, άνοιξαν καινούργιες εγκαταστάσεις επιβατών αλλά και αεροσκαφών, χωρητικότητας, εκτός των άλλων και τεσσάρων Β747 στην πίστα. Όλα αυτά στοίχισαν 4 εκατομμύρια BD (Bahrain Dinars), αντιστοιχία στα 1 BD = 2,65 US $, όταν ο ετήσιος προϋπολογισμός της χώρας ήταν τότε στα 13 εκατομμύρια BD. Ήταν, όμως μια επένδυση που απέφερε γρήγορα κέρδη, αφού όλες οι μεγάλων αποστάσεων αεροπορικές εταιρίες, όπως οι Qantas, BA, Air India και Singapore Airlines, άρχισαν να χρησιμοποιούν το αεροδρόμιο σαν τον κυριότερο σταθμό στην περιοχή για τα Β747 τους. Δυστυχώς όλες οι εταιρείες ήθελαν να χρησιμοποιούν το αεροδρόμιο σχεδόν την ίδια ώρα, πράγμα που έκανε επιτακτική την ανάγκη καινούργιας επέκτασης, 5 χρόνια μόνο από την προηγούμενη. Το 1976, λοιπόν, έγιναν επεκτάσεις για να μπορούν να βρίσκονται ταυτόχρονα πολλά Β747 στην πίστα. Επίσης το 1976 ξεκίνησε και η πρώτη υπερηχητική πτήση μεταξύ Λονδίνου και Μπαχρέϊν με τα Concord. Εκείνη την εποχή, η Gulf Air, που ήδη είχε πάρει το τελικό της όνομα, παρέλαβε το πρώτο της Lockheed Tri-Star, και έτσι σταμάτησε να είναι μια μικρή εταιρεία της περιοχής του Κόλπου και μόνον, με ότι συνέπειες για το αεροδρόμιο του Μπαχρέϊν. Αρχές των ’80 έγιναν και άλλες επεκτάσεις στις εγκαταστάσεις στο ΒΙΑ και που κράτησαν μέχρι το 1994. Ο νέος αεροσταθμός, αξίας 100 εκατομμύρια US $ ξεκίνησε τον Μάρτιο του 1994 και ανέβασε την χωρητικότητα του αεροδρομίου σε 10 εκατομμύρια επιβατών τον χρόνο.

## [Επεξεργασία] Στοιχεία του αεροδρομίου

Συνολική επιφάνεια αεροδρομίου 5,2 τ.χμ. Μήκος διαδρόμου 4,02 χμ. Συνολική επιφάνεια αεροσταθμού 50000 τ.μ. Συνολική χωρητικότητα αεροσταθμού 10 εκατ. Επιβάτες τον χρόνο Αφίξεις στον κάτω όροφο 13700 τ.μ. Αφίξεις στον μεσαίο όροφο 7650 τ.μ. Αναχωρήσεις 19750 τ.μ. Ξενοδοχείο μετεπιβίβασης 450 τ.μ. Καταστήματα αφορολογήτων καταστημάτων 3200 τ.μ. Εστιατόρια και καφετέριες 1100 τ.μ. Γραφεία υποστήριξης αεροδρομίου 1800 τ.μ.

Καμπίνες Μεταναστευτικής Υπηρεσίας Αφίξεων 18 Καμπίνες Μεταναστευτικής Υπηρεσίας Αναχωρήσεων 10 Γκισέ Τελωνείου 10 Σημεία check in 42 + πρώτη θέση. Σημεία Μεταβιβαζόμενων 13 + 2 Πρώτης θέσης. Σημεία Πληροφοριών Αναχωρήσεων και αφίξεων 2 Πρώτης και Διακεκριμένης Θέσης 6 Χωρητικότητα πελατών στην καφετέρια αφίξεων 50 Χωρητικότητα πελατών στην καφετέρια μετεπιβιβαζόμενων 160 Χωρητικότητα πελατών σο εστιατόριο 240 Σημεία στάθμευσης αεροσκαφών στην κύρια πίστα 12 Σημεία στάθμευσης αεροσκαφών στη μεσαία πίστα 5 Σημεία στάθμευσης αεροσκαφών στην Δυτική πίστα 9 Σημεία στάθμευσης αεροσκαφών στην Βορινή πίστα 6 Σημεία στάθμευσης αεροσκαφών στον εμπορευματικό σταθμό 5 Σημεία στάθμευσης αεροσκαφών στο σημείο στάθμευσης ιδιωτών 6 Σημεία στάθμευσης αεροσκαφών σε φισούνες 7 Σημεία παραλαβής αποσκευών 5 Σημεία παράδοσης αποσκευών 40 Πρώτης και Διακεκριμένης θέσης 2 Σημεία διαλογής αποσκευών προς αναχώρηση 17 Σημεία διαλογής αποσκευών από αφίξεις 17 Ικανότητα διαλογής αποσκευών 1500 τεμ./ώρα. Ικανότητα μετεπιβιβασης αποσκευών 750 τεμ./ώρα. Ικανότητα ιμάντα στις αναχωρήσεις 750 τεμ./ώρα.

## [Επεξεργασία] Εξωτερικοί σύνδεσμοι

- http://www.bahrainairport.com

Ανακτήθηκε από "http://el.wikipedia.org../../../%CE%B4/%CE%B9/%CE%B5/%CE%94%CE%B9%CE%B5%CE%B8%CE%BD%CE%AD%CF%82_%CE%B1%CE%B5%CF%81%CE%BF%CE%B4%CF%81%CF%8C%CE%BC%CE%B9%CE%BF_%CF%84%CE%BF%CF%85_%CE%9C%CF%80%CE%B1%CF%87%CF%81%CE%AD%CE%B9%CE%BD_a657.html"

Κατηγορίες: Επιμέλεια Βικιπαίδειας

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English
- 日本語